כאב גרון

כאב גרון, הוא כאב או גירוי של הגרון.<ref></ref> בדרך כלל, הגורמים לכאב גרון כוללים:
* זיהום ויראלי
* זיהום חיידק הסטרפטוקוקוס<ref name=":0"></ref>
* דלקת גרון
* דלקת שקדים או התייבשות

רוב כאבי הגרון נגרמות על ידי וירוס, שאנטיביוטיקה לא מועילה לו.<ref name=":0" /> מחקרים הוכיחו קשר חזק בין הפרזה בלקיחת אנטיביוטיקה ועמידות לאנטיביוטיקה .

עבור כאב גרון הנגרמת על ידי חיידקים (סטרפטוקוקוס), טיפול באנטיביוטיקה עשוי לעזור לאדם להחלמה מהירה, להפחית את הסיכון שהזיהום החיידקי יתפשט, למנוע מורסות רטרו-לועיות, ולהפחית את הסיכון לסיבוכים אחרים כגון קדחת שגרונית ומחלת לב מסתמית<ref name=":0" /> ברוב המדינות המפותחות, סיבוכים מזיהום חיידק הסטרפטוקוקוס הפכו הרבה פחות שכיחות. מסיבה זו, ישנם יוזמות לקידום מזעור השימוש באנטיביוטיקה לזיהומים ויראליים.<ref name=":0" />

כ-35% מכאבי הגרון בילדות ו-5-25% מכאבי הגרון של המבוגרים נגרמות על ידי זיהום חיידקי מקבוצת סטרפטוקוקוס A<ref name=":0" /> מניחים שכאבי גרון שנמצאו שליליים לסטרפטוקוקוס מקבוצה A נגרמו מזיהום ויראלי. כאב גרון הוא סיבה נפוצה עבור אנשים לביקור רופא המשפחה והסיבה העיקרית למרשמים לאנטיביוטיקה על ידיהם .<ref name=":0" /> בארצות הברית, כ-1% מכלל הביקורים במחלקה לרפואה דחופה ומרפאות, הם עבור כאבי גרון (מעל 7 מיליון ביקורים למבוגרים ו-7 מיליון ביקורים לילדים בשנה).<ref name=":0" />

== הגדרה == 
שרשרת של חיידקי [[Streptococcus pyogenes צמודה לנויטרופיל]]
כאב גרון הוא כאב המורגש בכל מקום בגרון.<ref name="Rosen2010"></ref>

תסמינים של כאב גרון כוללים:
* תחושה מגרדת<ref name="goodrx" />
* כאב בזמן בליעה
* אי נוחות בזמן דיבור
* תחושת בעירה
* נפיחות בצוואר<ref name="goodrx"></ref>

== אבחון ==
הסיבה השכיחה ביותר (80%) היא דלקת לוע ויראלית אקוטית, זיהום ויראלי של הגרון.<ref name=Rosen2010/> סיבות אחרות כוללות זיהומים חיידקיים (כגון סטרפטוקוקוס מקבוצה A או דלקת לוע סטרפטוקוקלית ), גידולים .<ref name="Rosen2010" /> מחלת רפלוקס קיבתי-ושט יכולה לגרום לחומצת הקיבה לחדור לגרון וגם לגרום לכאבים בגרון. <ref></ref> בילדים, דלקת הלוע סטרפטוקוקלית היא הגורם ל-35-37% מכאבי הגרון. <ref></ref><ref name=":0" />

הסימפטומים של זיהום ויראלי וזיהום חיידקי עשויים להיות דומים מאוד. הנוהל הרפואי הוא לבדוק את הסיבה לכאב הגרון לפני מתן מרשם לטיפול אנטיביוטי וההמלצה על אנטיביוטיקה היא רק לילדים שנמצאים בסיכון גבוה לסיבוכים שאינם מוגלתיים . <ref></ref> <ref></ref> ניתן לאבחן זיהום בסטרפטוקוקוס מקבוצה A על ידי תרבית גרון או בדיקה מהירה
=== תרבית גרון ===
בתרבית גרון נלקחת דגימה מהגרון כדי לאשר את נוכחות סטרפטוקוקוס מקבוצה A<ref name=":0" /> בדיקות אלו יעילות לאנשים שיש להם ספירת חיידקים נמוכה (רגישות גבוהה), עם זאת, בדיקה זאת לוקחת בדרך כלל כ-48 שעות עד קבלת התוצאות,<ref name=":0" /> 
=== בדיקות מהירות ===
בדיקות מהירות לאיתור חיידק הסטרפטוקוקלי נותנות תוצאה חיובית או שלילית המבוססת לרוב על שינוי צבע על גבי רצועת בדיקה המכילה משטח גרון (דגימה). רצועות בדיקה מזהות פחמימה בדופן התא הספציפית באמצעות תגובה חיסונית. ניתן לבצע בדיקה מהירה במרפאה, ובדרך כלל לוקח 5–10 דקות עד שרצועת הבדיקה מעידה על התוצאה.<ref name=":0" /> עם זאת דיוק הבדיקה לא מושלמת, הספציפיות (שיעור השליליים האמיתי) הוא כ-95% אך הרגישות (שיעור החיוביים האמיתי) הוא רק כ-85%

רופאים מקבלים לעיתים קרובות גם החלטות טיפוליות על סמך התסמינים של האדם בלבד. בארצות הברית, כשני שלישים מהמבוגרים וחצי מהילדים עם כאב גרון מאובחנים על סמך תסמינים בלבד וללא בדיקות לנוכחות חיידק הסטרפטוקוקלי כדי לאשר זיהום חיידקי.<ref name=":0" />

כמו כן, פותחו מערכות ניקוד קליניות רבות ( כלי החלטה ) כדי להגיע להחלטות בנושא. לעיתים קרובות נעשה שימוש במערכת ניקוד קלינית יחד עם בדיקה מהירה.<ref name=":0" /> מערכות הניקוד משתמשות בתסמינים שנצפו על מנת לקבוע את הסבירות לזיהום חיידקי.<ref name=":0" />

== דרכי טיפול ==
ניתן להקל באופן זמני על כאב גרון או גרון על ידי גרגור תמיסה של רבע או חצי כפית מלח (1.3 עד 2.5 מ"ל) מומס בכוס מים (240 מ"ל). <ref></ref>

תרופות נגד כאבים כגון נוגדי דלקת שאינם סטרואידים (NSAIDs) ואקמול (פרצטמול) עוזרות בניהול הכאב .<ref name="Review00"></ref><ref name=":1"></ref> ישנם אינדיקציות מחקריות שהשימוש בקורטיקוסטרואידים מגביר מעט את הסבירות להחלמה ולהפחתת הכאב, אך יש צורך במחקר נוסף כדי לבסס זאת ולהבטיח שהתועלת המינימלית הזו גוברת על הסיכונים.<ref name=":1" /> <ref></ref> אנטיביוטיקה כנראה מפחיתה כאב, ויכולה למנוע כמה סיבוכים של כאב גרון, אך מכיוון שהשפעות אלו קטנות, יש לקחת בחשבון את הסיכון של פיתוח עמידות לאנטי-מיקרוביאלית ולהפחית ככל האפשר בלקיחתה. <ref></ref> לא ידוע אם אנטיביוטיקה יעילה למניעת כאב גרון כרונית . <ref></ref>

יש רק עדויות מוגבלות לכך שמשקה חם יכול לעזור להקל על כאב גרון, תסמיני הצטננות ושפעת.<ref name="owt"></ref> אם דלקת הגרון אינה קשורה להצטננות והיא נגרמת על ידי, למשל, דלקת שקדים, משקה קר עשוי להועיל.<ref name="bathala"></ref>

ללא טיפול פעיל, הסימפטומים נמשכים בדרך כלל יומיים עד שבעה ימים. <ref></ref>

== קישורים חיצוניים ==
*
* [https://www.clalit.co.il/he/medical/medical_diagnosis/Pages/sore_throat.aspx| כאב גרון באתר כללית]
* [https://www.maccabi4u.co.il/new/healthguide/medicalconditions/sorethroatpharyngitis/ כאב גרון באתר מכבי]
* [https://www.mayoclinic.org/diseases-conditions/sore-throat/symptoms-causes/syc-20351635 כאב גרון באתר מאיו קליניק (באנגלית)]

== הערות שוליים ==

קטגוריה:אף אוזן וגרון
קטגוריה:כאב